# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC FLORI-GEORGIS CONSULTING SRL**, cu sediul în municipiul GURA HUMORULUI, județul SUCEAVA, prin Titi Georgiana-Maria, cu adresa strada Ciprian Porumbescu, nr.42,, înregistrată la APM Suceava cu nr. 223/12.01.2017, în baza:

 **Hotărârii Guvernului nr. 445/2009** privind evaluarea impactului anumitor proiecte

 publice şi private asupra mediului, cu modificările şi completările şi ulterioare;

 **Ordonanţei de Urgenţă a Guvernului nr. 57/2007** privind regimul ariilor naturale

 protejate, conservarea habitatelor naturale, a florei şi faunei sǎlbatice, cu modificǎrile şi

 completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.01.2017, că proiectul ,,CONSTRUIRE PENSIUNE S+P+E", propus a fi amplasat în județul SUCEAVA, municipiul GURA HUMORULUI, strada Arsita, Parcela 12, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

1. Motivele care au stat la baza luării deciziei etapei de încadrare în procedura de

evaluare a impactului asupra mediului sunt următoarele:

 **1.Caracteristicile proiectului**

 a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 10b, proiecte de dezvoltare urbană;

 b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

 c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul localității Gura Humorului;este propietate privată a titularului, accesul facându-se din drumul local care face legătura cu DJ 177 Gura Humorului-Mănăstirea Humorului..

 - suprafața totală a terenului este de 500 mp;suprafața desfășurată la sol este de 338,00 mp, regimul de înălțime S+P+E;

 - clădirea cu destinație de pensiune turistică este prevăzută cu 4 camere de cazare cu două locuri fiecare, cu un total de 8 persoane;

 Parter: s-a amenajat holul de recepţie, casa scării, grupuri sanitare comune, locul de luat masa, spatiul de relaxare si camera administratorului dotat cu baie proprie;

 Bucătăria , amplasată la parterul clădirii si echipată cu aragaz , spălător, mese, veselă, tacâmuri şi pusă la dispoziţia turiştilor.

La etaj s-au prevăzut un hol, un număr de 4 camere cu paturi duble, cu acces la grupuri sanitare propii , dotate cu cadă de duş , lavoar şi vas wc.; spaţii pentru lenjerie curată şi separat murdară; spaţiu pentru materiale de curăţenie.

Clădirea are un subsol parțial cu următoarele funcțiuni:hol și centrală termică (pe combustibil solid) cu boiler bivalent cu capacitatea de 1000dmc echipat cu două tipuri de serpentine (o serpentină încălzire indirectă agent termic apă caldă 80/60°C și o serpentină încălzire indirectă agent termic glicol de la panourile solare), sală activități libere cu hol și magazie.

Sistemul cu panouri solare, este cu circuit închis cu circulație forțată și cuprinde 4 panouri solare, un grup hidraulic, supape de siguranță temperatură, vas de expansiune încălzire, aerisitoare automate și controler solar.

Iluminarea si ventilarea încăperilor de la parter se va realiza prin ferestre obisnuite Inălţimea liberă a încăperilor va fi de 2,70 m, calculată de la suprafața finită a pardoselii până la finisajul tavanelor.

 d)prin mărimea și tehnologia utilizată prin proiect, lucrările ce urmează a fi executate nu vor avea un impact negativ asupra factorilor de mediu și nu vor crea un disconfort pentru populație pe perioada execuției lucrărilor.

 **Utilități**

 **Alimentarea cu apă**

 - în zona de amplasament nu există rețea exterioară de alimentare cu apă potabilă.Necesarul de apă al clădirii propuse va fi satisfăcut de un puț forat;pentru producerea apei calde menajere a fost prevăzută o instalație cu panouri solare - tuburi vidate și boiler bivalent; în zilele fără soare se utilizează agentul termic produs de centrală.

 **Canalizarea menajeră și pluvială**

 - Apele uzate menajere vor fi colectate intr-un bazin vidanjabil; adăncimea de montare a conductei de racordare va fi de minim 1,2 m, cu respectarea strict a datelor tehnice din proiect;se utilizează cămine din polietilenă de înaltă densitate, prefabricate cu capac de beton prefabricat și ramă fontă.

 **Energie termică**

 - agentul termic va fi asigurat prin intermediul unei centrale termice propii, pe combustibil solid (lemn); centrala termică va fi amplasată la subsol, un spațiu separat de celelalte încăperi prin pereți și planșeu care îndeplinesc condițiile prevăzute în normativele în vigoare privind securitatea la incendiu.

 **Alimentarea cu energie electrică**

 -alimentarea cu energie electrică a obiectivului se va realiza din rețeaua de distribuție

 existentă în zonă, printr-un branșament trifazat; instalația electrică pentru iluminat este proiectată să asigure iluminatul nocturn și iluminatul complementar în zonele care necesită iluminat artificial, astfel încât gradul de iluminare și distribuția fluxului să fie conforme cu necesitățile zonei.

 **2. Localizarea proiectului**

 - utilizarea existentă a terenului: conform certificatului de urbanism nr.356 din 22.12.2016, terenul destinat construcției ce face obiectul prezentei documentații tehnice este propietate și este situat în intravilanul orașului Gura Humorului; destinația zonei funcționale este teren arabil și funcțiuni complementare, destinația obiectivului propus - pensiune turistică – fiind compatibilă cu destinația dominantă a zonei.

**3. Caracteristicile impactului potențial**

 **-** extinderea impactului, aria geografică și numărul de persoane afectate- lucrările ce urmează a fi executate nu vor avea un impact negativ asupra factorilor de mediu și nu vor crea un discomfort pentru populație pentru perioada execuției lucrărilor;

 - natura transfrontieră a impactului- lucrările propuse nu au efecte transfrontieră;

 - mărimea și complexitatea impactului-impactul va fi redus, atât pe perioada execuției proiectului, cât și în perioada de funcționare;

 - probabilitatea impactului- impact redus, pe perioada de execuție și în perioada de funcționare a obiectivului;

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 Proiectul propus nu afectează direct sau indirect nici o arie protejată de interes comunitar.

**Condiţiile de realizare a proiectului**

 **-** investiția se va realiza cu respectarea documentației tehnice depuse , a legislației de mediu în vigoare și a avizelor menționate în Cerificatul de urbanism nr.356 din 22.12.2016, emis de primăria orașului Gura humorului;

 - conform art.22, alin.1 din HG nr.445/2009, în situația în care , după emiterea acordului de mediu și înaintea obținerii aprobării de dezvoltare , proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

 - se vor respecta cu strictețe limitele și suprafețele de lucru, modul de depozitare a materialelor și a rutelor alese pentru transport;

 - se vor amenaja locuri de colectare selectivă a deșeurilor ce vor rezulta din executarea lucrărilor de construcții, respectiv a funcționării, în pubele/containere inscripționate corespunzător, în condiții de siguranță pentru mediu și sănătatea umană și se va asigura gestionarea corespunzătoare a acestora în conformitate cu prevederile Legii nr. 211/2011 cu modificările și completările ulterioare;

 - deșeurile reciclabile , colectate pe categorii, conform prevederilor legale, se vor valorifica de către firme specializate (în baza unui contract de prestări servicii) în colectare/reciclare ; deșeurile menajere se vor colecta și preda la operatorii locali de salubritate autorizați;

 - nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

 - la finalizarea lucrărilor se vor îndepărta resturile de materiale și se va reface cadrul natural afectat de execuția lucrărilor, toate suprafețele de teren afectate vor fi refăcute și redate la folosința inițială;

 - neafectarea calității factorilor de mediu pe perioada derulării lucrărilor investiției și după punerea în funcțiune a obiectivului;

 - se vor obține toate avizele prevăzute în cerificatul de urbanism;

 **Condiții impuse pentru organizarea de șantier:**

 - împrejmuire din panouri demontabile în jurul obiectivului;

 - amplasare baracă muncitori (birou, loc servit masa, vestiar);

 - amplasarea unei magazii pentru materiale;

 - amplasarea unui WC ecologic;

 - racorduri provizorii de apă și energie electrică.

 - se va avea în vedere execuția rapidă a lucrărilor și încadrarea în termenul de realizare a investiției;

 - utilajele de construcții se vor alimenta cu carburanți numai de la stațiile de distribuție carburanți autorizate;

 - titularul are obligația de a urmări modul de respectare a legislației de mediu în vigoare, pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului;

Titularul proiectului are obligația de a notifica Agenția pentru Protecția Mediului Suceava

 dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării.

 Prezenta decizie se poate revizui, în cazul în care se constată apariția unor elemente noi, necunoscute la data emiterii.

 Prezenta decizie este valabilă pe totă perioada de aplicare a proiectului. Se va anunța Agenția pentru Protecția Mediului Suceava data începerii și finalizării lucrărilor de execuție pentru verificarea respectării tuturor condițiilor impuse.Procesul verbal întocmit la finalizarea lucrărilor se anexează și face parte integrantă din procesul verbal de recepție la terminarea lucrărilor.

La finalizarea lucrărilor și punerea în fucțiune a obiectivului se va solicita și obține autorizație de mediu;

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**ING.VASILE OȘEAN**